|  |  |  |
| --- | --- | --- |
|  | **Päätös** | LVM/600/05/2019 |
|  |  |  |
|  |  |  |
|  | 24.4.2019 |  |
|  |  |  |

Jakeluinfradirektiivin seurantatyöryhmä – asettamispäätös

Asettaminen

Liikenne- ja viestintäministeriö on tänään asettanut työryhmän EU:n jakeluinfradirektiivin (2014/94/EU) mukaisen kansallisen suunnitelman seurannan toteuttamiseksi Suomessa.

Toimikausi

24.4.2019 – 31.12.2019

Tausta

EU:n direktiivi 2014/94/EU liikenteen vaihtoehtoisten polttoaineiden infrastruktuurin käyttöönotosta (ns. jakeluinfradirektiivi) tuli voimaan lokakuussa 2014. Direktiivi asetti jäsenmaille velvoitteen laatia marraskuuhun 2016 mennessä kansallinen toimintakehys liikenteen vaihtoehtoisten polttoaineiden markkinoiden kehittämiseksi ja asiaan liittyvän infrastruktuurin käyttöönottamiseksi. Kansallisissa toimintakehyksissä tuli esittää jakelun järjestämistä koskevat tavoitteet sekä toimenpiteet, joilla tavoitteet saavutetaan. Suomi sai suunnitelmansa valmiiksi marraskuussa 2016 ja se toimitettiin komissiolle vuoden 2017 alussa.

Direktiivin mukaan kunkin jäsenvaltion tulee kerran kolmessa vuodessa toimittaa komissiolle seurantaraportti kansallisen jakeluinfrasuunnitelmansa toimeenpanosta. Ensimmäinen seurantaraportti tulee toimittaa komissiolle viimeistään 18. päivänä marraskuuta 2019.

Työryhmän tehtävä

Työryhmän tehtävänä on laatia Suomen kansallisen jakeluinfrasuunnitelman ensimmäinen seurantaraportti sekä tehdä ehdotus kansallisen suunnitelman mahdollisista päivittämistarpeista.

Seurantaraportissa tulee jakeluinfradirektiivin mukaan kuvata ainakin seuraavat tiedot:

*1. Oikeudelliset toimenpiteet.* Tiedot lainsäädäntö- tai sääntelytoimenpiteistä taikka hallinnollisista toimenpiteistä, joilla tuetaan vaihtoehtoisten polttoaineiden infrastruktuurin rakentamista, kuten rakennusluvista, pysäköintialueluvista, yritysten ympäristösuorituskyvyn sertifioinnista ja polttoaineiden jakeluasemien toimiluvista.

*2. Kansallisen toimintakehyksen täytäntöönpanoa tukevat toimenpiteet.* Suorat kannustimet, joilla edistetään vaihtoehtoisia polttoaineita käyttävien kulkuneuvojen hankkimista tai infrastruktuurin rakentamista; verokannustimet vaihtoehtoisia polttoaineita käyttävien kulkuneuvojen ja asiaan liittyvän infrastruktuurin edistämiseksi; julkisten hankintojen, myös yhteishankintojen, käyttö vaihtoehtoisten polttoaineiden tukemiseksi; kysyntäpuolelle suunnatut muut kuin taloudelliset kannustimet, esimerkiksi erikoiskohteluun perustuva pääsy rajoitetuille alueille, pysäköintijärjestelyt ja tietylle käyttäjäryhmälle varatut ajokaistat; uusiutuvan lentopetrolin tankkauspisteiden tarve TEN-T-ydinverkon lentoasemilla; tekniset ja hallinnolliset menettelyt ja lainsäädäntö luvan antamiseksi vaihtoehtoisten polttoaineiden jakelulle, jotta helpotettaisiin luvanmyöntämisprosessia.

*3. Käyttöönoton ja tuotannon tukeminen.* Vuotuinen julkinen määräraha, jolla tuetaan vaihtoehtoisten polttoaineiden infrastruktuurin käyttöönottoa, eriteltynä vaihtoehtoisten polttoaineiden mukaisesti ja liikennemuodoittain (maantie-, rautatie-, vesi- ja lentoliikenne); vuotuinen julkinen määräraha, jolla tuetaan vaihtoehtoisiin polttoaineisiin liittyvien teknologioiden tuotantolaitoksia, eriteltynä vaihtoehtoisten polttoaineiden mukaisesti ja liikennemuodoittain; mahdolliset erityistarpeet vaihtoehtoisten polttoaineiden infrastruktuurin käyttöönoton alkuvaiheessa.

*4. Tutkimus, teknologian kehittäminen ja demonstrointi.* Vuotuinen julkinen määräraha, jolla tuetaan vaihtoehtoisten polttoaineiden tutkimusta, teknologian kehittämistä ja demonstrointia, eriteltynä polttoaineittain ja liikennemuodoittain.

*5. Tavoitteet.* Arvio vaihtoehtoisia polttoaineita käyttävien ajoneuvojen määrästä vuoteen 2020, vuoteen 2025 ja vuoteen 2030 mennessä; niiden kansallisten tavoitteiden saavuttamisen taso, jotka koskevat vaihtoehtoisten polttoaineiden käyttöönottoa eri liikennemuodoissa (maantie-, rautatie-, vesi- ja lentoliikenne); niiden kansallisten tavoitteiden vuosittaisen saavuttamisen taso, jotka koskevat vaihtoehtoisten polttoaineiden infrastruktuurin käyttöönottoa eri liikennemuodoissa; tiedot menettelyistä, joita on sovellettu suuritehoisten latauspisteiden lataustehokkuuden huomioon ottamiseksi.

*6. Vaihtoehtoisten polttoaineiden infrastruktuurin kehitys.* Tarjonnan (infrastruktuurin lisäkapasiteetti) ja kysynnän (kapasiteetin tosiasiallinen käyttö) muutokset.

Lisäksi työryhmän tulee seurannan antaman tiedon pohjalta arvioida kansallisessa suunnitelmassa asetettuja tavoitteita ja toimenpiteitä sekä tarpeen vaatiessa tehdä ehdotus suunnitelman päivittämisestä.

Organisointi

Puheenjohtaja:

Viestintäneuvos, yksikön johtaja Päivi Antikainen, liikenne- ja viestintäministeriö

Jäsenet ja varajäsenet:

Yhteiskuntasuhdejohtaja Mika Aho, St1

 Toimialapäällikkö Tage Fredriksson, Bioenergia ry

 Head of technology Teija Mäyrä, Nordfuel/Bioenergia Ry

 Johtava asiantuntija Tiina Haapasalo, EK

 Neuvontalakimies Tapio Haltia, Kiinteistöliitto

Asiantuntija Tuukka Heikkilä, Energiateollisuus

Asiantuntija Ina Lehto, Energiateollisuus

 Vastuullisuusjohtaja Timo Huhtisaari, Neot

 Viestintä- ja vastuullisuuspäällikkö Milla Asikainen, Neot

 Asiantuntija Juha Joutsen, Finavia

 Järjestelmäpäällikkö Reijo Särkkä, Finavia

 Toimitusjohtaja Tero Kallio, Autotuojat

 Erityisasiantuntija Hanna Kalenoja, Autoalan tiedotuskeskus

 Asiantuntija Heikki Karsimus, Teknologiateollisuus

Johtaja Matti Rae, Teknologiateollisuus/Sähköisen liikenteen toimialaryhmä

 Neuvotteleva virkamies Tarja Lahtinen, ympäristöministeriö

 Ympäristöneuvos Petteri Katajisto, ympäristöministeriö

 Asiantuntija Heikki Lindfors, Suomen kaasuyhdistys

 Toimitusjohtaja Hannu Kauppinen, Suomen kaasuyhdistys

 Puheenjohtaja Joni Mikkola, Suomen pysäköintiyhdistys ry

 Toimitusjohtaja Anna-Leena Mäkilä, Suomen satamaliitto

 Energia-asiantuntija Vesa Peltola, Kuntaliitto

 Liikenne-asiantuntija Johanna Vilkuna, Kuntaliitto

 Liiketoimintajohtaja Elias Pöyry, Liikennevirta

 Ylitarkastaja Veli-Pekka Reskola, maa- ja metsätalousministeriö

 Yli-insinööri Jukka Saarinen, työ- ja elinkeinoministeriö

 Erityisasiantuntija Harri Haavisto, työ- ja elinkeinoministeriö

 Toiminnanjohtaja Minna Soininen, Paikallisliikenneliitto

 Hankejohtaja Reijo Mäkinen, HSL/Paikallisliikenneliitto

 Hallituksen puheenjohtaja Heikki Suonsivu, Parkkisähkö

 Kehitysjohtaja Markku Peräniitty, Parkkisähkö

 Operatiivinen johtaja Marcus Suvanto, Plugit Finland

 Neuvotteleva virkamies Markus Teräväinen, valtiovarainministeriö

 Neuvotteleva virkamies Armi Liinamaa, valtiovarainministeriö

 Business Development Manager Jussi Vainikka, Gasum

 Public Affairs Manager Juha Ala-Huikku, Gasum

 Toiminnanjohtaja Anna Virolainen-Hynnä, Suomen biokaasuyhdistys ry

 Projektipäällikkö Outi Pakarinen, Suomen biokaasuyhdistys ry

Sihteeristö:

 Erityisasiantuntija Eleonoora Eilittä, liikenne- ja viestintäministeriö

Liikenneneuvos Saara Jääskeläinen, liikenne- ja viestintäministeriö

 Johtava asiantuntija Aki Tilli, Traficom

Naisten ja miesten välisestä tasa-arvosta annetun lain (609/1986) 4 a § edellyttää, että valtion työryhmissä on naisia ja miehiä kumpiakin vähintään 40 prosenttia, jollei erityisistä syistä muuta johdu. Työryhmän nimeämispyynnössä pyydettiin mahdollisuuksien mukaan ehdottamaan jäseneksi sekä mies- että naisehdokasta. Esityksiä naisehdokkaiksi ei kuitenkaan saatu tarpeeksi kiintiösäännöksen täyttämiseksi, koska kaikissa aihealueen asiantuntijatehtävissä ei työskentele naisia.

Kustannukset ja rahoitus sekä asiantuntijoiden kuuleminen

Työryhmän jäsenten ja varajäsenten matkakuluja ei korvata. Pysyvien asiantuntijoiden lisäksi työryhmä voi tarpeen vaatiessa kuulla myös muita asiantuntijoita ja yrityksiä.

Kansliapäällikkö Harri Pursiainen

Osastopäällikkö, ylijohtaja Olli-Pekka Rantala